РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  01

от заседание на Комисия ”Професионална квалификация,
информационни технологии и статистика” на ВСС,
проведено на 07.01.2014 г.

Днес, 07.01.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова 
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - главен експерт-юрисконсулт дирекция „Правна” и Мирослава Чирпъкова – системен администратор дирекция „Информационни системи”.

1. ОТНОСНО: Писмо от Тодор Керанов – Главен секретар на Министерство на правосъдието, за определяне на представители за участие в работна група с оглед извършването на промени в текстовете на Наредба № 8/26.02.2008 г. за функциите и организацията на дейността на бюрата за съдимост относно правния статут на справката за съдимост, издавана в електронен вид.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Определя за участие в работната група с оглед извършване на промени в текстовете на Наредба № 8/26.02.2008 г. за функциите и организацията на дейността на бюрата за съдимост относно правния статут на справката за съдимост, издавана в електронен вид, както следва:
- Юлия Ковачева – член на ВСС;
- Даниела Костова – член на ВСС;
- Светослав Неделчев – главен експерт дирекция „Информационни системи” в АВСС;
- Мирослава Чирпъкова – системен администратор дирекция „Информационни системи” в АВСС.
1.2. Да уведоми за решението на комисията Министерство на правосъдието.

2. ОТНОСНО: Писмо от Красин Димитров – Заместник-министър на икономиката и енергетиката относно предоставяне на информация и доказателствени материали за защитата на интелектуалната собственост в България през 2013 г., след включването на страната ни през 2013 г. в „Списък за наблюдение” на правителството на САЩ, съгласно прегледа по Раздел „Специален 301” на страните, гарантиращи надеждна защита на правата на интелектуалната собственост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага на Румен Митев – главен експерт съдебна статистика да изготви и изпрати исканата информация на Заместник-министъра на икономиката и енергетиката на РБ.

3. ОТНОСНО:  Писмо от Николай Недялков – изпълнителен директор на „Информационно обслужване” АД с приложени 145 бр. протоколи за извършени услуги.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение писмото от Николай Недялков – изпълнителен директор на „Информационно обслужване” АД с приложени 145 бр. протоколи за извършени услуги.
3.2. Да се изпрати писмо до изпълнителния директор на „Информационно обслужване” АД, че с решение на ВСС по протокол № 15/18.04.2013 г. е създадена контактна група за уреждане на отношенията с „Информационно обслужване” АД и предстои среща през април 2014 г. с Министъра на транспорта.

4. ОТНОСНО: Писмо от Николай Недялков – изпълнителен директор на „Информационно обслужване” АД относно закупени четири броя апаратура за видео-конферентни връзки за апелативните съдилища в София, Варна, Бургас и Велико Търново.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Административните ръководители на апелативните съдилища в София, Варна, Бургас и Велико Търново да организират подготовка за монтиране на апаратурата за видео-конферентни връзки и да определят компетентни технически лица във връзка подписване на крайните приемо-предавателни протоколи за апаратурата, за което да бъде уведомена комисията.

5. ОТНОСНО: Становища по Предложения за промени и изготвяне на указания при поставяне на индексите, отразяващи резултатите от инстанционната проверка, от РС Омуртаг, РС Бяла Слатина, РС Ихтиман и РС Етрополе.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение и обобщаване становищата от РС Омуртаг, РС Бяла Слатина, РС Ихтиман и РС Етрополе по Предложения за промени и изготвяне на указания при поставяне на индексите, отразяващи резултатите от инстанционната проверка.

6. ОТНОСНО: Писма от председателите на РС Никопол, РС Асеновград и РС Свиленград във връзка с изпълнението на Проект на технически правила за използване на софтуер за случайно разпределение на делата Law Choice, версия 4.
При преминаването на софтуера за случайно разпределение на делата от локална работа, към работа с Интернет свързаност със сървър във ВСС възникват въпроси и проблеми, чието разрешаване и опитът от този начин на работа ще се използва при разработването на централизирания софтуер за случайно разпределение на делата, по стартиралия проект на ВСС по ОПАК. Програмата Law Choice, версия 4 е разработена във версии за непрекъснат и за дискретен обмен на информация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Прима за сведение писмата от председателите на РС Никопол, РС Асеновград и РС Свиленград. 
6.2. Препоръчва на административните ръководители на съдилищата да преценят коя версия на софтуера за случайно разпределение на делата Law Choice 4.0 да ползват, в зависимост от Интернет-свързаността на съда.
6.3. Възлага на експертите от дирекция „ИС” да обобщават въпросите от съдилищата, възникнали при използване на софтуера за случайно разпределение и да ги внасят в комисията за обсъждане.

7. ОТНОСНО: Писмо от председателя на Районен съд гр. Трън по повод обмена на данни между информационните системи на съдилищата и ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение писмото от председателя на Районен съд гр. Трън.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ